
ТҮСІНДІРМЕ ЖАЗБА
«Зейнетақы активтерінің инвестициялық портфельдерін қалыптастыру қағидаларын бекіту туралы» Қазақстан Республикасы Қаржы нарығын реттеу және дамыту агенттігі Басқармасы қаулысының жобасына
(бұдан әрі – Жоба)

1. Әзірлеуші мемлекеттік органның атауы
Қазақстан Республикасының Қаржы нарығын реттеу және дамыту агенттігі (бұдан әрі – Агенттік).
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі Басшылығының, Үкімет пен Үкімет Аппаратының хаттамалық және өзге де тапсырмаларына сілтеме жасай отырып, нормативтік құқықтық акт жобасын қабылдау үшін негіздемелер және/немесе оны қабылдау қажеттілігінің өзге де негіздемелері
«Бағалы қағаздар рыногы туралы» Қазақстан Республикасы Заңының 3-бабы 2-тармағының 3) тармақшасына және 69-бабының 1-тармағына, Қазақстан Республикасы Әлеуметтік кодексінің 15-бабына сәйкес.
Қаулы жобасы «Әлеуметтік заңнаманы жетілдіру мәселелері бойынша Қазақстан Республикасының кейбір заңнамалық актілеріне өзгерістер мен толықтырулар енгізу туралы» Қазақстан Республикасының Заңын іске асыру мақсатында әзірленді.
3. Нормативтік құқықтық акт жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ бюджет заңнамасында көзделген жағдайда – тиісті бюджет комиссиясының шешімі (тиісті есептеулер, қаржыландыру көзіне сілтеме, тиісті бюджет комиссиясы шешімінің көшірмесі түсіндірме жазбаға міндетті түрде қоса беріледі)
Жобаны қабылдау мемлекеттік бюджеттен қаржы қаражатын бөлуді талап етпейді.
4. Нормативтік құқықтық акт жобасы қабылданған жағдайда халықтың кең ауқымы үшін болжанатын әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық акт жобасы ережелерінің ұлттық қауіпсіздікті қамтамасыз етуге әсері
Жобаны қабылдау теріс әлеуметтік-экономикалық, құқықтық және (немесе) өзге де салдарларға әкеп соқпайды, сондай-ақ ұлттық қауіпсіздікті қамтамасыз етуге теріс әсер етпейді.
5. Жекелеген әлеуетті стейкхолдерлер (мемлекет, бизнес-қоғамдастық, халық, өзге де санаттар) үшін күтілетін нәтижелердің нақты мақсаттары мен мерзімдері және оларды егжей-тегжейлі сипаттау
2026 жылғы 7 қыркүйектен бастап Әлеуметтік кодекстің инвестициялық портфельді басқарушыға зейнетақы активтерінің инвестициялық портфельдерінің бір немесе бірнеше түрін (консервативті, қалыпты және тәуекелді) қалыптастыру құқығын беретін нормалары қолданысқа енгізілді.
Көрсетілген нормаларды іске асыру мақсатында Жобамен Зейнетақы активтерінің инвестициялық портфельдерін қалыптастыру қағидалары бекітіледі, онда мыналар айқындалады:
· зейнетақы активтерінің инвестициялық портфельдерінің түрлері және оларды қалыптастыру өлшемшарттары;
· зейнетақы активтерінің инвестициялық портфельдерін қалыптастыру тәртібі;
[bookmark: _GoBack]6. Нормативтік құқықтық акт жобасы қабылданған жағдайда заңнаманы енгізіліп отырған нормативтік құқықтық акт жобасына сәйкес келтіру қажеттілігі (басқа құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не мұндай қажеттіліктің жоқтығы
Жоқ.
7. Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі
Сәйкес келеді.
8. Нормативтік құқықтық акт жобасын қолданысқа енгізуге байланысты жеке кәсіпкерлік субъектілері шығындарының азаюын және (немесе) ұлғаюын растайтын есептеулердің нәтижелері
Жеке кәсіпкерлік субъектілері шығындарының азаюы және (немесе) ұлғаюы болжанбайды.

Агенттік Төрағасының орынбасары                                  Н. Турсунханов 
